wickkiey/tamil-wikipedia-chunked huggingface dataset:
# மட்டக்களப்புத் தேசம்

## காலனித்துவ ஆட்சிக் காலம்

போர்த்துக்கேயரைத் தொடர்ந்து மட்டக்களப்பை ஒல்லாந்தர் ஆண்டபோது, அது பதினொரு பற்றுக்களாக (ஆட்சி நிருவாகப் பிரிவு) விளங்கியது. ஏறாவூர், மண்முனை, போரதீவு, கரைவாகு, சம்மாந்துறை, அக்கரைப்பற்று எனும் முக்குவர் ஆட்சிக்குட்பட்ட ஏழு பற்றுக்களும், தெற்கே இருந்த பாணமையும், மேற்கே இருந்த நாடுகாடு (அல்லது நாதனை), வடக்கே இருந்த கோறளை, கரவெட்டி என்று இந்த பதினொரு பற்றுக்களும் ஒல்லாந்தரால் "மாகாணங்கள்" என்றே அழைக்கப்பட்டன.  
ஜாகொப் பேர்னாட் எனும் அதிகாரியின் குறிப்புகளும், ""நாடுகாடு கல்வெட்டுப் பரவணி" எனும் பழம்பாடலும், "நாடுகாடுப்பற்று" எனும் புதிய பற்று, மட்டக்களப்பின் ஏனைய பத்து பற்றுக்களுடன் மிகப் பிற்காலத்திலே இணைக்கப்பட்டிருக்கின்றது என்பதைக் கூறுகின்றன. எனினும் கூடிய சீக்கிரத்திலேயே, அப்பற்று, அதன் மக்களால் கைவிடப்பட்டு, மக்கள் சிதறுண்டு வாழ்ந்த சிறுபகுதி மட்டும், 19ஆம் நூற்றாண்டின் பிற்பகுதியிலிருந்து "வேகம்பற்று" என இனம்காணப்பட்டது.  
1950களில், மட்டக்களப்பு மாவட்டத்தில் ஒன்பது இறைவரி உத்தியோகத்தர் பிரிவுகள் (இன்றைய பிரதேச செயலாளர் பிரிவுகளை ஒத்த நிர்வாகப் பிரிவு) காணப்பட்டன: பாணமைப்பற்று, அக்கரைப்பற்று, நிந்தவூர்-கரைவாகுப்பற்று, சம்மாந்துறைப்பற்று, மண்முனைப்பற்று வடக்கு, போரதீவு - மண்முனைதென் எருவிற்பற்று, விந்தனைப்பற்று, ஏறாவூர்-கோறளைப்பற்று, வேகம்பற்று என்பன அவை.
# மட்டக்களப்புத் தேசம்

## மாவட்டம் இரண்டகமானமை

தென்மட்டக்களப்பு - இன்றைய அம்பாறை மாவட்டம்]]
சுதந்திரத்தின் பின், தென்கிழக்கிலங்கையின் விவசாய உற்பத்தியை அதிகரிக்க, கல்லோயாத் திட்டம், இலங்கை அரசால் முன்மொழியப்பட்டது. 1949இல் ஆரம்பித்த அத்திட்டம், 1953இல் முடிவடையும் வரை, பெருமளவான சிங்களக் குடியேற்றம், மட்டக்களப்புப் பகுதியில் ஏற்பட்டது. 1959 தேர்தல்தொகுதி மீள்நிர்ணயப் பரிந்துரைகளின் கீழ், பழைய நாடுகாட்டுப் பகுதியில், 19.03.1960 அன்று, "அம்பாறை" எனும் புதிய தேர்தல் மாவட்டம் உருவானது. எனவே, 1960இன் இறுதியில், மட்டக்களப்பின் தென்பகுதியில், பொத்துவில், கல்முனை, நிந்தவூர், அம்பாறை எனும் நான்கு தேர்தல் மாவட்டங்கள் அமைந்திருந்தன.  
10.04.1961 அன்று இந்நான்கு தேர்தல் மாவட்டங்களையும் ஒன்றிணைத்து, புதிய நிர்வாக மாவட்டமொன்றை இலங்கை அரசு பிரகடனம் செய்தது. இதன்மூலம், பாரம்பரியமிக்க தமிழர் தாயகமான மட்டக்களப்புத் தேசம், மட்டக்களப்பு, அம்பாறை எனும் இரு மாவட்டங்களாகத் துண்டாடப்பட்டது. 1978 இலங்கைச் சட்டத் திருத்தத்துக்கு அமைய, இந்த நான்கு ஓரங்கத்தவர் தேர்தல் மாவட்டங்களும் அகற்றப்பட்டு, பல்லங்கத்தவர் தெரிவாகும் "திகாமடுல்ல" தேர்தல் மாவட்டமும் உருவாக்கப்பட்டது. பதுளைக்குரிய "தெகியத்த கண்டி" பிரதேசமும் பிற்காலத்தில், அதனுடன் இணைக்கப்பட்டு, இன்றைய அம்பாறை மாவட்டம் முழுமை பெற்றது.  
இவ்வாறு பிரிக்கப்பட்ட இரு மாவட்டங்களிலும், பழமைவாய்ந்த பற்றுக்கள் புதிய மட்டக்களப்பு மாவட்டத்தில் அப்படியே தொடர, அம்பாறை மாவட்டத்தில், இனப்பரம்பல் வேற்றுமைக்கேற்ப, அவை வருமாறு பிரிந்தொழிந்து போயுள்ளன:
- அக்கரைப்பற்று - அக்கரைப்பற்று, அட்டாளைச்சேனை, ஆலையடிவேம்பு, திருக்கோவில்
- கரைவாகுப்பற்று - கல்முனை, சாய்ந்தமருது, நாவிதன்வெளி,காரைதீவு
- சம்மாந்துறைப்பற்று - சம்மாந்துறை, இறக்காமம், நிந்தவூர்
- பாணமைப்பற்று - லகுகலை, பொத்துவில்
- நாதனை,நாடுகாடுப்பற்று/வேகம்பற்று- அம்பாறை, தமணை, உகணை
- விந்தனைப்பற்று - மகாஓயா, பதியத்தலாவை.
# மட்டக்களப்புத் தேசம்

## மேலும் பார்க்க

- கிழக்கிலங்கைத் தமிழர்களின் வரலாறு
# கௌதமி விரைவுவண்டி

**கௌதமி எக்ஸ்பிரஸ்** என்பது இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது துறைமுக நகரமான காக்கிநாடாவினை, செகந்திரபாத் நகரத்துடன் ரயில் பாதை மூலம் இணைக்கும் ரயில் சேவை ஆகும். கோதாவரி நதியின் உபநதியான கௌதமி நதியினைக் குறிக்கும் வகையில் இதன் பெயர் அமைந்துள்ளது. இதன் வண்டி எண்கள் 12737, 12738.
# கௌதமி விரைவுவண்டி

## வரலாறு

தெற்கு மத்திய ரயில்வேயின் பெருமைமிக்க ரயில்களில் கௌதமி எக்ஸ்பிரஸும் ஒன்று. இது ஹைதராபாத்தினை, காக்கிநாடா துறைமுகப்பட்டினத்துடன் இணைக்கிறது. 7047 மற்றும் 7048 என்று வண்டி எண்ணுடன் செயல்பட்டு வந்த இந்த ரயில்சேவை, 2007 ஜூலை மாதத்தில் அதிவிரைவு ரயில்சேவையாக மாற்றப்பட்டது. அதிலிருந்து 12737 மற்றும் 12738 என்ற வண்டி எண்களுடன் செயல்பட்டு வருகிறது. ஆண்டு முழுவதும் பயணிகள் முழுவதும் நிரம்பிய ரயிலாகவும், 24 ரயில் பெட்டிகளைக் கொண்டு செயல்படும் நீளமான ரயில்களுள் ஒன்றாகவும் கௌதமி எக்ஸ்பிரஸ் விளங்குகிறது.  
ஆந்திர பிரதேசத்தின் டெல்டா பகுதிகளை, ஆந்திராவின் தலைநகருடன் இணைப்பதில் முக்கியப்பங்கு கௌதமி அதிவிரைவு ரயிலுக்கு உண்டு. இது 3/10/1987 இல் அறிமுகப்படுத்தப்பட்டது. இது கோதாவரி எக்ஸ்பிரஸ் ரயில் சேவையின் சகோதரி ரயிலாகவே பாவிக்கப்படுகிறது. இந்த ரயில் அறிமுகப்படுத்தப்பட்டபோது, கோதாவரி எக்ஸ்பிரஸ் விசாகப்பட்டினம் மற்றும் ஹைதராபாத் பகுதிகளுக்கு இடையே செயல்பட்டது.
# கௌதமி விரைவுவண்டி

## வழித்தடமும் நிறுத்தங்களுக்கான நேரமும்

| 1 | காக்கிநாடா
துறைமுகம் (COA) | தொடக்கம் | 20:20 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | காக்கிநாடா
நகரம் (CCT) | 20:28 | 20:33 | 5 நிமி | 2 கி.மீ | 1 | 1 |  |
| 3 | சமல்கோட்
சந்திப்பு
(SLO) | 20:49 | 20:50 | 1 நிமி | 15 கி.மீ | 1 | 1 |  |
| 4 | துவாரபூடி
(DWP) | 21:10 | 21:11 | 1 நிமி | 45 கி.மீ | 1 | 1 |  |
| 5 | ராஜமுந்திரி
(RJY) | 21:35 | 21:40 | 5 நிமி | 65 கி.மீ | 1 | 1 |  |
| 6 | கொவ்வூர்
(KVR) | 21:52 | 21:53 | 1 நிமி | 72 கி.மீ | 1 | 1 |  |
| 7 | நிடதவோலு சந்திப்பு
(NDD) | 22:06 | 22:07 | 1 நிமி | 87 கி.மீ | 1 | 1 |  |
| 8 | தாடேபள்ளிகூடம்
(TDD) | 22:22 | 22:24 | 2 நிமி | 107 கி.மீ | 1 | 1 |  |
| 9 | ஏலூரு
(EE) | 22:56 | 22:57 | 1 நிமி | 155 கி.மீ | 1 | 1 |  |
| 10 | விஜயவாடா சந்திப்பு (BZA) | 00:15 | 00:30 | 15 நிமி | 214 கி.மீ | 2 | 1 |  |
| 11 | மதிரா
(MDR) | 01:22 | 01:23 | 1 நிமி | 271 கி.மீ | 2 | 1 |  |
| 12 | கம்மம்
(KMT) | 01:48 | 01:50 | 2 நிமி | 316 கி.மீ | 2 | 1 |  |
| 13 | டோர்னக்கல்லு சந்திப்பு (DKJ) | 02:13 | 02:14 | 1 நிமி | 338 கி.மீ | 2 | 1 |  |
| 14 | மஹபூபாபாத்
(MABD) | 02:34 | 02:35 | 1 நிமி | 362 கி.மீ | 2 | 1 |  |
| 15 | நேகொண்டா
(NKD) | 02:50 | 02:51 | 1 நிமி | 393 கி.மீ | 2 | 1 |  |
| 16 | வாரங்கல்
(WL) | 03:28 | 03:29 | 1 நிமி | 423 கி.மீ | 2 | 1 |  |
| 17 | காஸிபேட்
சந்திப்பு (KZJ) | 03:44 | 03:45 | 1 நிமி | 433 கி.மீ | 2 | 1 |  |
| 18 | ஜங்காவுன்
(ZN) | 04:29 | 04:30 | 1 நிமி | 481 கி.மீ | 2 | 1 |  |
| 19 | அலேர்
(ALER) | 04:50 | 04:51 | 1 நிமி | 495 கி.மீ | 2 | 1 |  |
| 20 | போங்கிர்
(BG) | 05:14 | 05:15 | 1 நிமி | 518 கி.மீ | 2 | 1 |  |
| 21 | செகந்திராபாத்
சந்திப்பு (SC) | 06:35 | முடிவு | 0 | 565 கி.மீ | 2 | 1 | } |
# கௌதமி விரைவுவண்டி

## வண்டி எண் 12737

இது காக்கிநாடா துறைமுகத்தில் இருந்து, செகந்திராபாத் சந்திப்பு வரை இயக்கப்படுகிறது. 10 மணி நேரம் மற்றும் 15 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 19 நிறுத்தங்களைக் கொண்டு செயல்படுகிறது. மணிக்கு சராசரியாக 54 கிலோ மீட்டர் வேகத்தில் சுமார் 563 கிலோ மீட்டர் தொலைவினை 10 மணி நேரம் மற்றும் 15 நிமிடங்களில் கடக்கிறது. இது காக்கிநாடா துறைமுகம் மற்றும் செகந்திராபாத் ஆகியவற்றிற்கு இடைப்பட்ட 89 ரயில் நிறுத்தங்களில் 19 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட ஒரு நிமிடம் தாமதமாகவும், சென்றடையும் நேரத்தில் 29 நிமிடங்கள் தாமதத்தினையும் கொண்டுள்ளது.
# கௌதமி விரைவுவண்டி

## வண்டி எண் 12738

இது செகந்திராபாத் சந்திப்பில் இருந்து காக்கிநாடா துறைமுகம் வரை செயல்படுகிறது. 10 மணி நேரம் 15 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 19 நிறுத்தங்களைக் கொண்டு செயல்படுகிறது. மணிக்கு சராசரியாக 54 கிலோ மீட்டர் வேகத்தில் சுமார் 563 கிலோ மீட்டர் தொலைவினை 10 மணி நேரம் 15 நிமிடங்களில் கடக்கிறது. செகந்திராபாத் சந்திப்பு மற்றும் காக்கிநாடா துறைமுகத்திற்கு இடைப்பட்ட 89 ரயில் நிறுத்தங்களில் 19 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக இரு நிமிடங்கள் தாமதத்தினையும், சென்றடையும் நேரத்தில் சராசரியாக 50 நிமிடங்கள் விரைவாக அடையும் தன்மையினையும் கொண்டுள்ளது.
# பீனைல் கூட்டம்

கரிம வேதியியலில், **பீனைல் கூட்டம்** (*Phenyl group*) அல்லது **பீனைல் வளையம்** (*Phenyl ring*) என்பது C<sub>6</sub>H<sub>5</sub> என்ற வாய்பாட்டைக் கொண்ட அணுக்களின் சக்கரக் கூட்டம் ஆகும். பீனைல் கூட்டத்திற்கும் பென்சீனுக்கும் நெருங்கிய தொடர்புண்டு. பீனைல் கூட்டத்தில் அறுகோணத் தளத்தில் இணைக்கப்பட்ட ஆறு கரிம அணுக்கள் உண்டு. இவற்றுள் ஐந்து கரிம அணுக்கள் ஒற்றைப் பிணைப்பின் மூலம் நீரிய அணுக்களுடன் இணைக்கப்பட்டிருக்கும். எஞ்சிய கரிம அணு பதிலீட்டுடன் இணைக்கப்பட்டிருக்கும்.
# பீனைல் கூட்டம்

## பெயரீடு

பீனைல் கூட்டமானது, பொதுவாக, Phஆல் அல்லது Φஆல் குறிக்கப்படும். சில வேளைகளில் பென்சீனை PhH என்றும் குறிப்பதுண்டு. பீனைல் கூட்டங்கள் பொதுவாக வேறு அணுக்களுடனோ கூட்டங்களுடனோ இணைக்கப்பட்டிருக்கும். எடுத்துக்காட்டாக, முப்பீனைல் மெதேன் (Ph<sub>3</sub>CH) ஒரே காபன் அணுவுடன் இணைக்கப்பட்ட மூன்று பீனைல் கூட்டங்களைக் கொண்டுள்ளது. பெரும்பாலான பீனைல் சேர்மங்களின் பெயர்களில் பீனைல் என்னும் சொல் வருமாறு எழுதுவதில்லை. C<sub>6</sub>H<sub>5</sub>Clஐ பீனைல் குளோரைடு என அழைக்கக்கூடியதாக இருப்பினும், பொதுவாக அதனைக் குளோரோபென்சீன் என்றே அழைப்பதுண்டு. சில சிறப்பு நிலைமைகளில் பீனைல் எதிரயனி (C<sub>6</sub>H<sub>5</sub><sup>**-**</sup>), பீனைல் நேரயனி (C<sub>6</sub>H<sub>5</sub><sup>**+**</sup>) , பீனைல் மூலிகம் (C<sub>6</sub>H<sub>5</sub><sup>**·**</sup>) போன்ற தனியாக்கப்பட்ட பீனைல் கூட்டங்களும் இனங்காணப்பட்டுள்ளன.  
பீனைல் கூட்டத்திலுள்ள நீரிய அணுக்கள் பதிலிடப்பட்ட கூட்டங்களின் பெயர்களும் பீனைல் என முடியுமாறே பெயரிடப்படும். எடுத்துக்காட்டாக, Cl<sub>5</sub>C<sub>6</sub> என்பது ஐங்குளோரோபீனைல் எனப் பெயரிடப்படும்.
# பீனைல் கூட்டம்

## இதனையும் பார்க்க

- பென்சீன்
# சேரன் விரைவுவண்டி

**சேரன் எக்ஸ்பிரஸ்** என்பது இந்தியாவில் செயல்படும் அதிவிரைவு ரயில்சேவைகளில் ஒன்றாகும். இது தினமும் கோயம்புத்தூர் நகர சந்திப்பிலிருந்து, சென்னை சென்ட்ரல் வரை சேலம் சந்திப்பின் வழியே இயக்கப்படுகிறது. இது இந்திய ரயில்வேயின் தெற்கு மண்டல ரயில்சேவைகளுள் ஒன்றாகும்.
# சேரன் விரைவுவண்டி

## வண்டி எண்

12673 என்ற வண்டி எண்ணுடன் சென்னை சென்ட்ரல் ரயில் நிலையத்திலிருந்து கோயம்புத்தூர் சந்திப்பிற்கும், 12674 என்ற வண்டி எண்ணுடன் கோயம்புத்தூர் சந்திப்பில் இருந்து சென்னை சென்ட்ரல் ரயில் நிலையத்திற்கும் சேரன் எக்ஸ்பிரஸ் செயல்படுகிறது.
# சேரன் விரைவுவண்டி

## வழிப்பாதையும் நிறுத்தங்களுக்கான நேரமும்

| 1 | சென்னை
சென்ட்ரல் (MAS) | தொடக்கம் | 22:10 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | அரக்கோணம்
(AJJ) | 23:08 | 23:10 | 2 நிமி | 69 கி.மீ | 1 | 1 |  |
| 3 | ஜோலார்பேட்டை
(JTJ) | 01:18 | 01:20 | 2 நிமி | 214 கி.மீ | 2 | 1 |  |
| 4 | சேலம்
சந்திப்பு (SA) | 02:45 | 02:50 | 5 நிமி | 334 கி.மீ | 2 | 1 |  |
| 5 | ஈரோடு
சந்திப்பு (ED) | 03:55 | 04:00 | 5 நிமி | 396 கி.மீ | 2 | 1 |  |
| 6 | திருப்பூர்
(TUP) | 04:43 | 04:45 | 2 நிமி | 446 கி.மீ | 2 | 1 |  |
| 7 | கோயம்புத்தூர்
வடக்கு சந்திப்பு
(CBF) | 05:23 | 05:25 | 2 நிமி | 494 கி.மீ | 2 | 1 |  |
| 8 | கோயம்புத்தூர்
சந்திப்பு (CBE) | 06:05 | முடிவு | 0 | 497 கி.மீ | 2 | 1 | } |  
12673 என்ற வண்டி எண்ணுடன் செயல்படும் சேரன் எக்ஸ்பிரஸ், சென்னை சென்ட்ரல் ரயில் நிலையத்தில் இருந்து இரவு 10.10 மணியளவில் புறப்பட்டு, கோயம்புத்தூர் சந்திப்பினை அடுத்த நாள் காலை 6.05 மணியளவில் சென்றடைகிறது. இதேபோல் 12674 என்ற வண்டி எண்ணுடன் செயல்படும் சேரன் எக்ஸ்பிரஸ், கோயம்புத்தூர் சந்திப்பில் இருந்து இரவு 10.40 மணியளவில் புறப்பட்டு, சென்னை சென்ட்ரல் ரயில் நிலையத்தினை அடுத்த நாள் காலை 6.45 மணியளவில் சென்றடைகிறது.  
இந்த வழித்தடத்தினில் அநேக ரயில் நிலையங்கள் இருப்பினும் மிக முக்கியமான நகர ரயில் நிலையங்களில் மட்டுமே சேரன் எக்ஸ்பிரஸ் நிறுத்தத்தினைக் கொண்டுள்ளது. அவை :
அரக்கோணம், ஜோலார்பேட்டை, சேலம் சந்திப்பு, ஈரோடு சந்திப்பு, திருப்பூர் சந்திப்பு மற்றும் கோயம்புத்தூர் வடக்கு சந்திப்பு.
# சேரன் விரைவுவண்டி

## வண்டி எண் 12673

இது சென்னை சென்ட்ரலில் இருந்து, கோயம்புத்தூர் சந்திப்பு வரை செயல்படுகிறது. 7 மணி நேரம் மற்றும் 55 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 6 நிறுத்தங்களைக் கொண்டு செயல்படுகிறது. மணிக்கு சராசரியாக 62 கிலோ மீட்டர் வேகத்தில் சுமார் 496 கிலோ மீட்டர் தொலைவினை 7 மணி நேரம் மற்றும் 55 நிமிடங்களில் கடக்கிறது. இது சென்னை சென்ட்ரல் மற்றும் கோயம்புத்தூர் சந்திப்பு ஆகியவற்றிற்கு இடைப்பட்ட 95 ரயில் நிறுத்தங்களில் 6 நிறுத்தங்களை மட்டுமே கொண்டிருக்கிறது. இது தனது தண்டவாளத்தினை 12655 மற்றும் 12656 என்ற வண்டி எண்கள் கொண்ட நவ்ஜீவன் எக்ஸ்பிரஸ் ரயில் சேவையுடன் பகிர்ந்துள்ளது. இதில் சரக்கறைக்கான வசதிகள் இல்லை, உணவு பரிமாறுதல் வசதி உள்ளது.  
இதன் ரயில் பெட்டிகளின் அடுக்கு விவரங்கள் பின்வருமாறு.  
L – SLR – UR – S12 – S11 – S10 – S9 – S8 – S7 – S6 – S5 – S4 – S3 – PC – S2 – S1 – B5 – B4 – B3 – B2 – B1 – A1 – HA1 – UR – SLR
# சேரன் விரைவுவண்டி

## வண்டி எண் 12674

இது கோயம்புத்தூர் சந்திப்பில் இருந்து சென்னை சென்ட்ரல் வரை செயல்படுகிறது. 8 மணி நேரம் 5 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 7 நிறுத்தங்களைக் கொண்டு செயல்படுகிறது. மணிக்கு சராசரியாக 61 கிலோ மீட்டர் வேகத்தில் சுமார் 496 கிலோ மீட்டர் தொலைவினை 8 மணி நேரம் 5 நிமிடங்களில் கடக்கிறது. செகந்திராபாத் சந்திப்பு மற்றும் காக்கிநாடா துறைமுகத்திற்கு இடைப்பட்ட 95 ரயில் நிறுத்தங்களில் 7 நிறுத்தங்களை மட்டுமே கொண்டிருக்கிறது. இது தனது தண்டவாளத்தினை 12655 மற்றும் 12656 என்ற வண்டி எண்கள் கொண்ட நவ்ஜீவன் எக்ஸ்பிரஸ் ரயில் சேவையுடன் பகிர்ந்துள்ளது. இதில் சரக்கறைக்கான வசதிகள் இல்லை, உணவு பரிமாறுதல் வசதி உள்ளது.  
இதன் ரயில் பெட்டிகளின் அடுக்கு விவரங்கள் பின்வருமாறு.  
L – SLR – UR – HA1 – A1 – B1 – B2 – B3 – B4 – B5 – S1 – S2 – PC – S3 – S4 – S5 – S6 – S7 – S8 – S9 – S10 – S11 – S12 – UR – SLR
# சேரன் விரைவுவண்டி

## நிகழ்வுகள்

2005 ஆம் ஆண்டில், அடையாளம் தெரியாத நபர் ஒருவர் கழிவறையில் வைத்து ரயிலில் உருவான நெருப்பினால் கொல்லப்பட்டார்.
2007 ஆம் ஆண்டில், சேரன் எக்ஸ்பிரஸின் ஐந்து ரயில் பெட்டிகள் ஆம்பூர் பகுதிக்கு அருகே தடம்புரண்டது. இதன் விளைவாக 10 பயணிகள் காயமடைந்தனர்.
# தமிழ்நாடு விரைவுவண்டி

**தமிழ்நாடு விரைவுத் தொடருந்து** இந்திய ரயில்வேயினால் செயல்படுத்தப்படும் ஒரு ரயில் சேவையாகும். ஆகஸ்ட் 7, 1976 இல் இது தனது ரயில் சேவையினைத் தொடங்கியது. அப்போதைய பிரதமராக இருந்த இந்திரா காந்தியால் இந்த ரயில் சேவை தொடங்கி வைக்கப்பட்டது. முதலில் வாரத்திற்கு மூன்று முறை செயல்படும் ரயிலாக அறிமுகப்படுத்தப்பட்டது. இந்தியாவின் தெற்குப் பகுதியில் முக்கியப் பகுதியான தமிழ்நாட்டினை பெயராகக் கொண்டு செயல்படுத்தப்பட்ட, முதல் ரயில் சேவை இதுவாகும். இது சென்னை சென்ட்ரல் மற்றும் புது டெல்லிக்கு இடையே செயல்படுகிறது. ராஜதானி எக்ஸ்பிரஸ் அல்லாமல் வேகமாக செல்லக்கூடிய ரயில் இதுவாகும். 1976 ஆம் ஆண்டில் வாரத்திற்கு மூன்று முறை செயல்படும் ரயிலாக இருந்த இந்த ரயில்சேவை, பின்னர் வாரத்திற்கு நான்கு முறை செயல்படும் ரயில் சேவையாக மாறியது. இந்த மாற்றம் 1982 ஆசிய விளையாட்டுக்கள் தொடங்குவதற்கு முன்பு ஏற்பட்டது. அதன் பின்னர் ஜூன் 1988 இல், மாதவ் ராவ் சிந்தியாவினால், தினசரி ரயில் சேவையாக மாற்றப்பட்டது. இதில் குவாலியர் ரயில் நிலையமும் சேர்க்கப்பட்டது. 12621 மற்றும் 12622 என்ற வண்டி எண்களுடன் செயல்படும் இந்த ரயில்சேவை, இந்திய ரயில்வேயின் பிரிவுகளில் அதிவிரைவு ரயில்சேவை என்ற பிரிவின்கீழ் இயங்குகிறது.
# தமிழ்நாடு விரைவுவண்டி

## வழிப்பாதை மற்றும் நிறுத்தங்களுக்கான நேரங்கள்:

| 1 | சென்னை
சென்ட்ரல் (MAS) | தொடக்கம் | 22:00 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | விஜயவாடா
சந்திப்பு
(BZA) | 04:10 | 04:20 | 10 நிமி | 431 கி.மீ | 2 | 1 |  |
| 3 | வாரங்கல்
(WL) | 07:03 | 07:05 | 2 நிமி | 639 கி.மீ | 2 | 1 |  |
| 4 | பால்ஹர்ஷாஹ்(BPQ) | 11:00 | 11:10 | 10 நிமி | 881 கி.மீ | 2 | 1 |  |
| 5 | நாக்பூர்
(NGP) | 14:10 | 14:20 | 10 நிமி | 1093 கி.மீ | 2 | 1 |  |
| 6 | இட்டர்சி
சந்திப்பு (ET) | 18:40 | 18:43 | 3 நிமி | 1390 கி.மீ | 2 | 1 |  |
| 7 | போபால்
சந்திப்பு (BPL) | 20:15 | 20:20 | 5 நிமி | 1481 கி.மீ | 2 | 1 |  |
| 8 | ஜான்சி
சந்திப்பு (JHS) | 00:16 | 00:28 | 12 நிமி | 1772 கி.மீ | 3 | 1 |  |
| 9 | குவாலியர்
(GWL) | 01:37 | 01:40 | 3 நிமி | 1869 கி.மீ | 3 | 1 |  |
| 10 | ஆக்ரா கண்டோமெண்ட்
(AGC) | 03:50 | 03:53 | 3 நிமி | 1988 கி.மீ | 3 | 1 |  |
| 11 | ஹசரத்
நிசாமுதீன் (NZM) | 06:40 | 06:42 | 2 நிமி | 2175 கி.மீ | 3 | 1 |  |
| 12 | புது
டெல்லி (NDLS) | 07:05 | முடிவு | 0 | 2182 கி.மீ | 3 | 1 | } |
# தமிழ்நாடு விரைவுவண்டி

## வண்டி எண் 12621

இது சென்னை சென்ட்ரலில் இருந்து, புது டெல்லி வரை செயல்படுகிறது. 33 மணி நேரம் மற்றும் 5 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 10 நிறுத்தங்களைக் கொண்டு செயல்படுகிறது. மணிக்கு சராசரியாக 65 கிலோ மீட்டர் வேகத்தில் சுமார் 2182 கிலோ மீட்டர் தொலைவினை 33 மணி நேரம் மற்றும் 5 நிமிடங்களில் கடக்கிறது. இது சென்னை சென்ட்ரல் மற்றும் புது டெல்லி ஆகியவற்றிற்கு இடைப்பட்ட 313 ரயில் நிறுத்தங்களில் 10 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட 5 நிமிடங்கள் தாமதமாகவும், சென்றடையும் நேரத்தில் ஒரு மணி நேரம் 7 நிமிடங்கள் தாமதத்தினையும் கொண்டுள்ளது. இது தனது தண்டவாளத்தினை எந்தவொரு ரயில் சேவையுடனும் பகிர்ந்துகொள்ளவில்லை. இதில் சரக்கறைக்கான வசதிகள் உள்ளன.  
இதன் ரயில் பெட்டிகளின் அடுக்கு விவரங்கள் பின்வருமாறு.
L – SLR – UR – S13 – S12 – S11 – S10 – S9 – S8 – S7 – S6 – S5 – PC – S4 – S3 – S2 – S1 – B2 – B1 – A3 –A2 – A1 – HA1 – UR – SLR
# தமிழ்நாடு விரைவுவண்டி

## வண்டி எண் 12622

இது புது டெல்லியில் இருந்து சென்னை சென்ட்ரல் வரை செயல்படுகிறது. 32 மணி நேரம் 40 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 11 நிறுத்தங்களைக் கொண்டு செயல்படுகிறது. மணிக்கு சராசரியாக 66 கிலோ மீட்டர் வேகத்தில் சுமார் 2182 கிலோ மீட்டர் தொலைவினை 32 மணி நேரம் 40 நிமிடங்களில் கடக்கிறது. புது டெல்லி மற்றும் சென்னை சென்ட்ரல் ரயில்நிலையம் ஆகியவற்றிற்கு இடைப்பட்ட 314 ரயில் நிறுத்தங்களில் 11 நிறுத்தங்களை மட்டுமே கொண்டிருக்கிறது. இது தனது தண்டவாளத்தினை எந்தவொரு ரயில் சேவையுடனும் பகிர்ந்துகொள்ளவில்லை. இதில் சரக்கறைக்கான வசதிகள் உள்ளன .  
இதன் ரயில் பெட்டிகளின் அடுக்கு விவரங்கள் பின்வருமாறு.
L – SLR – UR – HA1 – A1 – A2 – A3 – B1 – B2 – S1 – S2 – S3 – S4 – PC – S5 – S6 – S7 – S8 – S9 – S10 – S11 – S12 – S13 – UR – SLR
# நிலைத்த புள்ளி

கணிதத்தில், ஒரு சார்பின் ஆட்களத்திலுள்ள ஒரு புள்ளியின் எதிருருவானது அப்புள்ளியாகவே இருக்குமாயின் அப்புள்ளி **நிலைத்த புள்ளி** (*fixed point*) அல்லது **மாறாப்புள்ளி** (*invariant point*) எனப்படும்.  
சார்பு *f* இன் ஆட்களத்தின் ஒரு புள்ளி *c* எனில்:
::<math>f(c) = c </math>
என இருந்தால், இருந்தால் மட்டுமே, *c* ஒரு நிலைத்த புள்ளியாகும். நிலைத்த புள்ளிகளின் கணம் ”நிலைத்த கணம்” எனப்படும்.  
எடுத்துக்காட்டு:
மெய்யெண்களின் கணத்தில் வரையறுக்கப்பட்ட சார்பு *f* :
:<math> f(x) = x^2 - 3 x + 4,</math> இச்சார்பின் நிலைத்த புள்ளி 2 (*f*(2) = 2).  
அனைத்து சார்புகளும் நிலைத்த புள்ளிகள் கொண்டிருக்காது.
எடுத்துக்காட்டாக, மெய்யண்களில் வரையறுக்கப்பட்ட <math> f(x) = x + 1 </math> சார்புக்கு நிலைத்த புள்ளிகள் கிடையாது. ஏனென்றால் எந்தவொரு மெய்யெண்ணுடனும் எண் ஒன்றைக் கூட்டினால் அதே எண் கிடைக்காது.  
வரைபடத்தில், சார்பின் வளைகோடானது, <math>y = x </math> கோட்டினைச் சந்திக்கும் புள்ளிகள் அச்சார்பின் நிலைத்த புள்ளிகளாக இருக்கும்.
# சுசித்ரா

**ஆர்ஜே சுச்சி** (RJ Suchi - Radio Jockey Suchi) என பரவலாக அறியப்படும் **சுசித்ரா** (Suchitra) தமிழகத்தைச் சேர்ந்த வானொலி ஒலிபரப்பாளர் ஆவார். தமிழ், மலையாளம், தெலுங்கு மொழித் திரைப்படங்களில் மொத்தமாக நூற்றுக்கும் மேற்பட்ட பாடல்களைப் பாடியுள்ளார்.  
ஆரம்பத்தில் ரேடியோ மிர்ச்சி (சென்னை) பண்பலை வானொலி நிலையத்தில் பணியாற்றிய இவர், தற்போது ரேடியோ ஒன் (சென்னை) பண்பலை வானொலி நிலையத்தில் பணியாற்றி வருகிறார்.
# சுசித்ரா

## சர்ச்சை

இவர் தன் கீச்சு கணக்கு கொந்தர்களால் கைப்பற்றப்பட்டு உள்ளதாக கூறினார், இவரின் கீச்சு கணக்கிலிருந்து தன்னை நடிகர் தனுசின் பாதுகாவலர்கள் தொந்தரவு செய்ததாக தெரிவித்தார். தனுசு தனக்கு போதை கொடுத்து தன்னை வன்புணர்ந்ததாக கூறினார். நடிகர்கள் தனுசு, அனுயா, அன்சிகா, அனிருத், சஞ்சிதா செட்டி, மற்றும் ஆண்ட்ரியா ஆகியோர் நெருக்கமாக இருக்கும் படங்களையும் அட்டவணை போட்டு வெளியிட்டு வருகிறார். பாடகி சுசித்ரா மன அளவில் பாதிக்கப்பட்டுள்ளதாக அவரது கணவர் கார்த்திக் தெரிவித்திருந்தார். பாடகி சின்மயி தனுசுடனும் அன்ரித்துடனும் இருப்பது போன்ற நிழற்ப்படங்களை வெளியிட்டிருந்தார். விஜய் தொலைக்காட்சியில் நிகழ்ச்சி நடத்தும் டிடி என்பவர் வேறு ஆணுடன் இருப்பது போன்ற நிழற்படங்களை வெளியிட்டிருந்தார்  
- Off the air with RJ Suchi
- College Life with Suchi
- சுசித்ரா பற்றிய வாழ்க்கைக் குறிப்புகள்
# சுசித்ரா

## வெளியிணைப்புகள்

- சுசித்ராவின் சொந்த இணையத்தளம்
# அன்னபூரணி சுப்ரமணியம்

** அன்னபூரணி சுப்ரமணியம் **, (*Annapurni Subramaniam*) பெங்களூரு இந்திய வானியற்பியல் நிறுவனத்தில் பணிபுரியும் அறிவியலாளர் ஆவார். இவர் விண்மீன் கொத்துகள், விண்மீன் படிமலர்ச்சி, பால்வெளி விண்மீன்தொகை, மெகல்லான் முகில்கள் பற்றி ஆய்வு செய்துவருகின்றார்.
# அன்னபூரணி சுப்ரமணியம்

## கல்வி

அன்னபூரணி பாலக்காடு விக்டோரியா கல்லூரியில் அறிவியலில் பள்ளிக்கல்வியை முடித்தார்.
# அன்னபூரணி சுப்ரமணியம்

## வாழ்க்கைப் பணி

இவர் 1990-96 கால இடைவெளியில் இந்திய வானியற்பியல் நிறுவனத்தில் ஆய்வாளராக இருந்தார்.பிறகு 1998இல் அந்நிறுவனத்திலேயே முதுமுனைவர் பட்ட ஆய்வாளரானார். இப்போது இவர் அங்கு அறிவியலாளராகப் பணிபுரிகிறார்.
# அன்னபூரணி சுப்ரமணியம்

## ஆய்வுப் புலங்கள்

அன்னபூரணியின் ஆய்வுப் புலங்களாவன:  
- விண்மீன் கொத்துகள் (திறந்தநிலை, விண்கோளக வகைகள்)
- விண்மீன் உருவாக்கமும் முந்து-MS விண்மீன்களும்
- செவ்வியல் Beவகை & ஃஎர்பிக் Ae/Beவகை விண்மீன்கள்
- நட்சத்திர மண்டலங்களின் கட்டமைப்பு
- மெகல்லான் முகில்கள்
- விண்மீன் தொகை  
இவரது வெளியீடுகள் விண்வெளியியல் தரவுத்தளம் எனும் இணையத்தளத்தில் உள்ளன.
# அன்னபூரணி சுப்ரமணியம்

## நடப்புத் திட்டங்கள்

இந்திய வானியற்பியல் நிறுவனத்தில் பின்வரும் நடப்புத் திட்டங்களில் ஈடுபட்டுள்ளார்.  
- விண்மீன்கொத்துகளில் உள்ள விண்மீன்களின் உமிழ்வரிகள்
- இளம் விண்மீன்கொத்துகளின் உருவாக்க வரலாறு
- முந்து திறந்தநிலைக் கொத்துவகைகள் -முந்து விண்பொருள் வட்டுகளின் ஆழ்நிலை ஆய்வு
- ஆய்வு செய்யப்படாத திறந்தநிலைக் கொத்துகளின் துல்லியமான ஒளிர்வளவியல்
- சிறிய மெகல்லான் முகிலின் ஒளிர்வட்டம் (Halo)
- பெரிய மெகல்லான் முகிலின் விண்மீன்தொகை
- புறவரம்பு அளக்கை: மெகல்லான் முகில்கள்
# உருபீடியம் ஐதராக்சைடு

**ருபீடியம் ஐதராக்சைடு** *(Rubidium hydroxide)* என்பது RbOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு ருபீடியம் மற்றும் ஒரு ஐதராக்சைடு அயனிகள் சேர்ந்து உருவாகும் இச்சேர்மம் ஒரு வலிமையான காரத் தன்மையுள்ள வேதிப்பொருளாகவும் மற்றும் ஒரு வலிமையான காரமாகவும் இருக்கிறது.  
ருபீடியம் ஐதராக்சைடு இயற்கையில் தனித்துக் கிடைப்பதில்லை. ஆனால் ருபீடியம் ஆக்சைடை தொகுப்பு வினைக்கு உட்படுத்தி ருபீடியம் ஐதராக்சைடு தயாரிக்கலாம். சில விநியோகிப்பாளர்கள் ருபீடியம் ஐதராக்சைடின் நீர்த்தக் கரைசலை ருபீடியம் ஐதராக்சைடு என்ற பெயரில் வழங்கி வருகிறார்கள்.  
ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளாகும். இக்காரத்தைப் பயன்படுத்துகையில் கைககள், கண், முகம் முதலானவற்றைப் பாதுக்காக்கும் வகைகள் கையுறைகள் முகமுடிகள் அணிவது அவசியமானதாகும்.
# உருபீடியம் ஐதராக்சைடு

## தயாரிப்பு

ருபீடியம் ஆக்சைடில் உள்ள ஆக்சைடை தண்ணீரில் கரைக்கும் தொகுப்பு வினை வழியாக ருபீடியம் ஐதராக்சைடைத் தயாரிக்கலாம்.  
:Rb<sub>2</sub>O (s) + H<sub>2</sub>O (l) → 2 RbOH (aq)  
சில விநியோகிப்பாளர்கள் ருபீடியம் ஐதராக்சைடின் 50 சதவீத நீர்த்தக் கரைசலை அல்லது 99 சதவீத அளவிலுள்ள நீர்த்த கரைசல் வரை 5 இன் மடங்குகளில் தயாரித்து விற்பனை செய்கின்றனர்.
# உருபீடியம் ஐதராக்சைடு

## பயன்கள்

ருபீடியம் ஐதராக்சைடு அரிதாகவே தொழிற்சாலைகளில் பயன்படுத்தப்படுகிறது. ஏனெனில் இதைவிடப் பாதுகாப்பான முறையில் இதன் செயல்பாடுகள் அனைத்தையும் சோடியம் ஐதராக்சைடும் பொட்டாசியம் ஐதராக்சைடும் வழங்கி விடுகின்றன.  
ருபீடியம் ஐதராக்சைடு முக்கிய அறிவியல் ஆய்வுகளில் பயன்படுத்தப்படுகிறது. ருபீடியம் விலை மதிப்பு மிக்கது என்பதால் பெரும்பாலும் ருபீடியத்தை வீணாக்குவதை தவிர்க்க்கும் நோக்கில் மிக அரிதாக பதிலியாகவே இதைப் பயன்படுத்துவார்கள். உதாரணமாக, பட்டாசுத் தொழிலில் ஊதா நிறம் வேண்டுமிடங்களில் தூய்மையான ருபீடியத்திறகுப் பதிலாக ருபீடியம் ஐதராக்சைடு பயன்படுத்தப்படுகிறது.  
மேற்கண்ட காரணங்களால் ருபீடியம் ஐதராக்சைடு தொழிற்சாலைகளில் அரிதாகப் ப்யன்படுத்தப்பட்டாலும் மற்ற ருபீடியம் சேர்மங்கள் தயாரிக்கப்படுகையில் இது இடைநிலைச் சேர்மமாக உருவாவதால் முக்கியத்துவம் பெறுகிறது. இயற்கையில் தோன்றும் ருபீடியம் ஆக்சைடை நீரில் கரைத்து கரையக்கூடிய ருபீடியம் ஐதராக்சைடு தயாரிக்கப்படுகிறது.
# உருபீடியம் ஐதராக்சைடு

## முன்பதுகாப்பு

ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளானதால் இதைப் பயன்படுத்துகையில் தோலில் புண் முதலிய காயங்கள் ஏற்படும் வாய்ப்புகள் அதிகம். எனவே போதுமான முன்பாதுகாப்பு நடவடிக்கைகளுடன் இச்சேர்மத்தைக் கையாளவேண்டும்.
ஆய்வகங்களில் உரிய மேலாடை கையுறை, முகமுடி போன்ற பாதுகாப்பு சாதங்களைப் பயன்படுத்துவது ருபீடியம் ஐதராக்சைடின் எதிர்பாராத விபத்துகளில் இருந்து காப்பாற்றும்.  
நீருள்ள குடுவையில் ருபீடியம் ஐதராக்சைடை மெல்ல மெல்ல கவனமாக ஊற்றுவதன் மூலம் நீர்த்த கரைசலாக அதை மாற்றலாம்.
மேலும் இச்சேர்மம் ஈடுபடும் வேதிவினைகள் வெப்ப உமிழ் வினைகளாக இருப்பதால் அதிக அளவு வெப்பம் வெளியிடப்படும் காரணத்தல் கலன்கள் வெடிக்க நேரிடும் என்பதையும் கவனத்திற்கொண்டு கரைசலை தேவையான எல்லைக்கு மேல் கொதிக்க விடுவதையும் தவிர்க்க வேண்டும்.
# உருபீடியம் ஐதராக்சைடு

## இவற்றையும் காண்க

- பொட்டாசியம் ஐதராக்சைடு
- சோடியம் ஐதராக்சைடு
- ருபீடியம்
# ஜோதிமணி (சாதனையாளர்)

**ஜோதிமணி கவுதமன்** தமிழ்நாட்டின் வடகள்ளிப்பட்டி எனும் இடத்தைச் சேர்ந்த தமிழகத்தின் முதலாவது பெண் பார வண்டி ஓட்டுநர் ஆவார். ஒரு புதுத் துறையில் முன்னோடியான இவருக்கு 2015 ஆம் ஆண்டிற்கான தமிழ்நாடு அரசின் வீர தீரச் செயலுக்கான கல்பனா சாவ்லா விருது வழங்கப்பட்டது. கணவரிடம் இருந்து வண்டி ஓட்டக் கற்றுக் கொண்ட இவர் தற்போது சொந்தமாக ஒரு பார வண்டியை வாங்கி இயக்கி வருகின்றார்.
# ருபீடியம் தெல்லூரைடு

**ருபீடியம் தெல்லூரைடு** *(Rubidium telluride)* என்பது Rb<sub>2</sub>Te என்ற மூலக்கூற்று வாய்ப்பாடு கொண்ட மஞ்சளும் பச்சையும் கலந்த நிறத்தில் காணப்படும் ஒரு கனிம வேதியியல் சேர்மமாகும். இது 775 <sup>0</sup> அல்லது 880 <sup>0</sup> செல்சியசு வெப்பநிலையில் உருகத் தொடங்குகிறது. (இவ்விரண்டு விதமான முடிவுகளும் பதிவு செய்யப்பட்டுள்ளன.) இச்சேர்மம் பரவலாக அறியப்படாத காரணத்தால் போதுமான கவனம் பெறாமல் உள்ளது.  
மற்ற கார உலோக சால்கோகெனைட்டுகள் போலவே இதுவும் திரவ அமோனியாவில் உள்ள தனிமங்களில் இருந்து தயாரிக்கப்படுகிறது.
# திருவப்பூர் முத்துமாரியம்மன் கோயில்

**திருவப்பூர் முத்துமாரியம்மன் கோயில்** புதுக்கோட்டை மாவட்டம் திருக்கோகர்ணத்தில் அமைந்துள்ள மாரியம்மன் கோயிலாகும்.
# திருவப்பூர் முத்துமாரியம்மன் கோயில்

## அமைப்பு

முன் மண்டபம், அதைத் தொடர்ந்து கொடி மரம், பலிபீடம் ஆகியவை அமைந்துள்ளன. அதனை அடுத்து கருவறை உள்ளது.
# திருவப்பூர் முத்துமாரியம்மன் கோயில்

## மூலவர்

இவ்வாலயத்தின் கருவறையில் முத்துமாரியம்மன் அமர்ந்த கோலத்தில் உள்ளார்.கோயிலின் திருச்சுற்றில் மதுரை மீனாட்சி மற்றும் காஞ்சி காமாட்சியின் சிலைகள் உள்ளன.
# திருவப்பூர் முத்துமாரியம்மன் கோயில்

## குடமுழுக்கு

இக்கோயிலின் குடமுழுக்கு 29.1.2010இல் நடைபெற்றதாகக் கல்வெட்டுக் குறிப்பு கோயில் வளாகத்தில் உள்ளது.
# திருவப்பூர் முத்துமாரியம்மன் கோயில்

## விழாக்கள்

மாசி மாதம் பூச்சொரிதல் திருவிழா மற்றும் தேர்த்திருவிழா, ஆவணி மாத ஞாயிற்றுக்கிழமைகளில் வழிபாடு நடத்தப்படுகிறது.
# மக்கா வெற்றி

**மக்கா வெற்றி** என்பது முசுலிம்கள் ஹிஜ்ரி 8 ரமலான் நோன்புப் பிறை 18ல், திசம்பர் 11, 629ல் மக்காவை வெற்றி கொண்டதைக் குறிக்கிறது. முகம்மது நபி மதினாவிலிருந்து ரமதான் பிறை 6ல் மக்காவை நோக்கி தமது படையுடன் பயணத்தை துவங்கினார்.
# மக்கா வெற்றி

## பின்னணி

மதினாவில் வசித்த முசுலிம்களும் மக்காவில் வசித்த குறைஷி குலத்தவர்களும் 628ல் 10 ஆண்டு காலத்திற்கு என ஹுதைபிய்யா ஒப்பந்தம் போட்டிருந்தனர்.  
குஜாஆவைச் சேர்ந்த அம்ரு இப்னு ஸாலிம் மக்காவிலிருந்து மதீனாவிற்கு சென்று முகம்மது நபியை சந்தித்து முசுலிம்களின் உதவியை கோரினர்.  
இந்த சம்பவத்தைத் தொடர்ந்து குறைசிகள் சார்பில் சமாதானக் குழுவை அனுப்பி இந்த சம்பவத்திற்கு இழப்பீடு தருவதாகவும், ஹுதைபிய்யா ஒப்ந்த்த்ததை தொடர விரும்புவதாகவும் முகம்மதிற்கு தெரியப்படுத்தினர். அதற்கு முன்பே முஸ்லிம்கள் படை திரட்டி கணக்குத் தீர்த்து மக்காவை கைப்பற்ற ஆயத்தமாகினர்.
# விரைவு அஞ்சல்

**விரைவு அஞ்சல்** (Express Mail) என்பது ஒரு விரைவான அஞ்சல் விநியோக சேவையைக் குறிக்கும். இதற்காக வாடிக்கையாளர்கள் கூடுதல் கட்டணம் செலுத்தி விரைவாக ஒரு பொருளை வேண்டிய இடத்துக்கு அனுப்பமுடியும். விரைவு சேவை உள்ளூர் அஞ்சல், பன்னாட்டு அஞ்சல் இரண்டுக்குமானது. பெரும்பாலான நாடுகளில், இது நாட்டின் அஞ்சல் நிர்வாகத்தினாலேயே நிர்வகிக்கப்படுகிறது. 1998 ஆம் ஆண்டிலிருந்து, பன்னாட்டு விரைவு விநியோக சேவைகள் உலக அஞ்சல் ஒன்றியத்தின் விரைவு அஞ்சல் சேவைக் கூட்டுறவு அமைப்பினால் கட்டுப்படுத்தப்படுகிறது.
# விரைவு அஞ்சல்

## விரைவு அஞ்சல் சேவையும், விரைவு அஞ்சல் சேவைக் கூட்டுறவும்

விரைவு அஞ்சல் சேவைக் கூட்டுறவு என்பது உலக அஞ்சல் ஒன்றியத்தின், அஞ்சல் நிர்வாக உறுப்பினர்களால் வழங்கப்படும் ஒரு பன்னாட்டு விரைவு அஞ்சல் சேவை ஆகும். இந்த நிர்வாகங்கள், உலகம் முழுவதிலும் அஞ்சல் சேவைகளை ஒத்திசையச் செய்வதற்கும் வளர்ப்பதற்குமாக, உலக அஞ்சல் ஒன்றியத்தின் கட்டமைப்புக்குள் 1998 ஆம் ஆண்டில் விரைவு அஞ்சல் சேவைக் கூட்டுறவை உருவாக்கின. 2015 சனவரி நிலவரப்படி உலகம் முழுவதிலும் உள்ள 190க்கு மேற்பட்ட நாடுகளும், ஆட்சிப்பகுதிகளும் விரைவு அஞ்சல் சேவையை வழங்குகின்றன.
# விரைவு அஞ்சல்

## விரைவு அஞ்சல் சேவைக் கூட்டுறவு உறுப்பினர்

விரைவு அஞ்சல் சேவைக் கூட்டுறவு உருவாக்கப்பட்டதில் இருந்து 177 அஞ்சல் நிர்வாகங்கள் இவ்வமைப்பில் இணைந்தன. இது உலகம் முழுவதிலும் உள்ள விரைவு அஞ்சல் சேவை நடத்துபவர்களில் 85% ஆகும்.
# விரைவு அஞ்சல்

## பிற விரைவு அஞ்சல் சேவை வழங்குவோர்

பல போக்குவரத்து ஏற்பாட்டு நிறுவனங்களும் இவ்வாறான விரைவுச் சேவைகளை வழங்குகின்றன. யூபிஎஸ், டிஎச்எல், ஃபெட்எக்ஸ் போன்ற நிறுவனங்கள் இவற்றுட் சில. எனினும், பல நாடுகளில் இவை போன்ற மாற்றுச் சேவைகள் பல்வேறு சட்டம் சார்ந்த தேவைகளுக்கு வேறான தகுதிநிலை கொண்டவையாக இருக்கின்றன. எடுத்துக்காட்டாக, உருசியாவில், வெளிநாடுகளில் இருந்து தனிப்பட்டவர்களின் சொந்தத் தேவைக்காக அஞ்சல் அல்லது விரைவு அஞ்சல் சேவையூடாக அனுப்பப்படும் பொருட்கள் 1000 யூரோவிற்குக் குறைவாக இருந்தால் சுங்கவரி விலக்கு உண்டு. அதேவேளை, மாற்று நிறுவனச் சேவைகளூடாக அனுப்பும்போது, சுங்க வரி விலக்குக்கான உச்சப் பெறுமானம் 250 யூரோ மட்டுமே.
# பாரதிய ஆய்வு மையம்

**பாரதிய ஆய்வு மையம்** (Bharatiya Vichara Kendra), இந்துத்துவா கருத்தியல் கொண்ட சங்கப் பரிவாரின் ஒரு அமைப்பாகும். இந்திய நாட்டின் மறு கட்டமைப்புக்கான ஆய்வு மையமாக பாரதிய ஆய்வு கேந்திரத்தை பி. பரமேஷ்வரன் தலைமையில் 1982ல் திருவனந்தபுரத்தில் தத்தோபந்த் பாபுராவ் தெங்காடியால் துவக்கி வைக்கப்பட்டது. இவ்வமைப்பு 13 நவம்பர் 1991ஆம் ஆண்டில் அரசிடம் பதிவு செய்துள்ளது.
# பாரதிய ஆய்வு மையம்

## பணிகள்

மாநில மற்றும் தேசிய அளவிலான முக்கிய பிரச்சனைகள் குறித்து, பலதரப்பட்ட அறிஞர்களின் தலைமையில், பல தலைப்புகளில் கருத்துப் பட்டறைகளும், சொற்பொழிவுகளும் தொடர்ந்து நடத்தி வருகிறது.  
சமசுகிருதம், யோகா மற்றும் பகவத் கீதை போன்றவற்றை மக்களிடையே பரப்ப நடவடிக்கைகளை மேற்கொண்டு வருகிறது..
# பாரதிய ஆய்வு மையம்

## அங்கீகாரம் மற்றும் இணைப்புகளும்

பாரதிய ஆய்வு மையத்தில் செயல்படும் பாரதீய சிறப்பு ஆய்வு நிறுவனத்தை மகரிஷி தயானந்த சரசுவதி பல்கலைக்கழகம் மற்றும் அஜ்மீர் பல்கலைக்கழகம், இதனை ஒரு ஆய்வு மையமாக அங்கீகரித்ததுடன், தங்களின் ஒரு இணைப்பு மையமாக கொண்டுள்ளது. மேலும் இந்திராகாந்தி தேசிய திறந்தவெளி பல்கலைக் கழகம், தனது கிளையை பாரதிய சிறப்பு ஆய்வு மையத்தில் 2007ஆம் ஆண்டில் தொடங்கியுள்ளது. இவ்வாய்வு மையத்தில் முதுநிலை வணிக நிர்வாகவியல் மற்றும் வணிக நிதி நிர்வாகம் படிப்புகள் தொடங்கியுள்ளது.
# பாரதிய ஆய்வு மையம்

## வெளியீடுகள்

மலையாளத்திலும் ஆங்கிலத்திலும் *பிரகதி* எனும் காலாண்டு ஆய்வு இதழை 1979 முதல் வெளியிட்டு வருவதுடன் பல நூல்களையும் வெளியிட்டுள்ளது.
# மகாலட்சுமி, மும்பை

**மகாலட்சுமி, மும்பை** *(Mahalaxmi, Mumbai)* என்ற இடம் மும்பைக்குள் இருக்கும் மும்பைக்கு அடுத்துள்ள ஒரு பகுதியாகும். இதைத் தவிர, மும்பையில் உள்ள ஒரு புறநகர் தொடர்வண்டி நிலையத்தின் பெயராகவும் மகாலட்சுமி உள்ளது.
# மகாலட்சுமி, மும்பை

## வரலாறு

மும்பையில் உள்ள மிகப் பிரபலமான கோயில்களில் ஒன்று மகாலட்சுமி கோயில் ஆகும்.1785 ஆம் ஆண்டில் கட்டப்பட்ட இக்கோயில், ஓரண்பை வேலார்டு கட்டிடத்துடன் ஏதோவகையில் தொடர்பு கொண்டிருப்பதாகக் கருதப்படுகிறது. அங்கிருந்த கடல் அரிப்புத் தடுப்புச்சுவர் வெளிப்படையாக இரண்டு முறை காரணமேதுமில்லாமல் சரிந்து விழுந்தது. அதன் கட்டுமானப் பிரிவின் தலைமைப் பொறியாளர் பதேர் பிரபு தன் கனவில் மும்பையின் வோர்லிக்கு அருகில் கடலில் லட்சுமி சிலை ஒன்று இருப்பதைக் கண்டார். அதைத் தொடர்ந்து சிலை தேடி கண்டறியப்பட்டு அவ்விடத்தில் அதற்காக ஒரு கோயிலும் கட்டப்பட்டது. இதன்பின்னர், வேலார்டில், கடலரிப்புத் தடுப்புச் சுவர்கள் எந்த சிக்கலும் இல்லாமல் கட்டி முடிக்கப்பட்டன. தொடர்ந்து இப்பகுதியில் மகாலட்சுமி குதிரைப் பந்தய வெளி ஒன்றும் கட்டப்பட்டது.
# இணையக் கழகம்

**இணையக் கழகம்** (Internet Society (ISOC)), இணையம் தொடர்பான செந்தரங்கள், கொள்கை, கல்வியில் தலைமைத்துவம் வழங்குவதற்காக 1992 ஆம் ஆண்டு வின்டு செர்ப்பும் பாபு கானும் நிறுவிய பன்னாட்டு இலாப நோக்கற்ற அமைப்பு ஆகும். "உலகில் உள்ள அனைவரின் நலன் கருதி, இணையத்தின் பயன்பாடு, கூர்ப்பு, திறந்த மேம்பாட்டை முன்னிறுத்துவதே" தங்கள் நோக்கம் என்று இணையக் கழகம் குறிப்பிடுகிறது. இணையக் கழகத்தின் தலைமையகம் ஐக்கிய அமெரிக்காவின் வெர்சீனியா மாகாணத்தில் இரெசுட்டன் நகரில் அமைந்துள்ளது. அதன் அலுவலகங்கள் சுவிட்சர்லாந்தின் செனீவாவில் அமைந்துள்ளன. இந்த அமைப்பில் 130க்கும் மேற்பட்ட நிறுவனங்களும் 70,000க்கும் மேற்பட்ட தனிநபர்களும் உறுப்பினர்களாக உள்ளனர். உறுப்பினர்கள் புவிவட்டாரத்தைப் பொருத்தும் சிறப்பு ஈடுபாடுகளைப் பொருத்தும் கிளைகளை நிறுவலாம். உலகெங்கும் இவ்வாறான
90 க்கும் மேற்பட்ட கிளைகள் உள்ளன. 2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.
# Module:InterwikiTable
# குரு சிஷ்யன் (2010 திரைப்படம்)

**குரு சிஷ்யன்** (*Guru Sishyan*) என்பது 2010 ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுந்தர் சி. ஆகியோர் முக்கிய கதாபாத்திரங்களில் நடித்தனர். இத்திரைப்படத்திற்கு தீனா இசையமைத்திருந்தார். 1988 ஆம் ஆண்டு இதே பெயரில் வெளியான திரைப்படத்திலிருந்து தலைப்பு எடுக்கப்பட்டது. இப்படம் *குரு சிஷ்யுலு* என்ற பெயரில் தெலுங்கில் மொழிமாற்றம் செய்யப்பட்டது.
# குரு சிஷ்யன் (2010 திரைப்படம்)

## நடிகர்கள்

- சத்யராஜ் - குரு மூர்த்தி
- சுந்தர் சி. - ஈட்டி
- சுருதி பிரகாஷ் - காயத்ரி
- சந்தானம்
- சரண்யா பொன்வண்ணன்
- ராஜ்கபூர்
- ஷகிலா
- கிரண் ராத்தோட் - குத்துப் பாடலில்
- நமிதா - அனிதா (சிறப்புத் தோற்றம்)
# இந்திராநகர்

**இந்திராநகர்,**பெங்களூரின் கிழக்குப்பகுதியில் உள்ள வசிப்பிடம் ஆகும். இதன் மேற்கில் அல்சூரும், தெற்கில் தொம்மலூரும், வடக்கில் பையப்பனஹள்ளி, கிழக்கில் விமானபுராவும் உள்ளன. பெங்களூருவில் மிக அதிக செலவை ஏற்படுத்தக்கூடிய பகுதிகளில் ஒன்றாக இந்திராநகர் உள்ளது.
# இந்திராநகர்

## வரலாறு

1980-களில் பெங்களூரு வளர்ச்சி ஆணையம், இந்திராநகரை உருவாக்கியது; இந்தியப் பிரதமர்இந்திரா காந்தியின்பெயர் இவ்விடத்திற்கு சூட்டப்பட்டது. ஆரம்பத்தில்வசிப்பிடமாகஉருவாக்கப்பட்டது.தற்போது பெரிய ஓரடுக்கு மனைகளும் தனித்தனி வீடுகளும் அதிகளவில் உள்ளன. பெரும்பாலான வீடுகள் பாதுகாப்புத் துறையினராலும், தொழில்நுட்பவியாலர்களாலும் வாங்கப்பட்டுள்ளன. 1990-களுக்குப் பிறகு தகவல் தொழில்நுட்பத் துறை பெங்களூருவில் தலையெடுக்கத் துவங்கியது; அதன் காரணமாக இதுவொரு வணிகத்திற்கு ஏற்ற இடமாக மாறியது இந்திராநகரில் பெங்களூரு மாநகர போக்குவரத்துக் கழகத்தின் பேருந்துகள் இயக்கப்படுகின்றன. இங்கு ஒரு பேருந்து நிலையமும் அமைந்துள்ளது குறிப்பிடத்தக்கது.
# இந்திராநகர்

## அருகாண்மை

இந்திராநகரின் அருகாண்மையில், ஹால் முதல், இரண்டு மற்றும் மூன்றாம் நிறுத்தங்கள், பாதுக்காப்புத்துறையினரின் குடியிருப்பு, சீவன்பீமாநகர், கோடிஹள்ளி,பழைய/புதிய திப்பசந்த்ரா, ஜி.எம் பாலயா, சி.வி. இராமன் நகர், பழைய மெட்ராசு சாலை, அல்சூரு,தொம்மலூரு, பழைய ஏர்ப்போர்ட் சாலை, எஜிபுரா மற்றும் கோரமங்களாஆகியவை அமைந்துள்ளன.
# வார்ப்புரு:Toolbar/doc

This template is used to create a toolbar of links that are laid out in the same way as those produced by the core MediaWiki software.
# வார்ப்புரு:Toolbar/doc

## Usage

<code></code>&nbsp;→  
There is a *separator* parameter that can be used to specify the separator character placed between each link:  
<code></code>&nbsp;→  
The separators available are:  
: commacomma
: dotdot  
: tpt-languagestpt-languages
: pipepipe (***default***)  
The parameters *class* and *style* (specifying HTML/CSS class and styling) may also be set.
# Module:Separated entries

-- This module takes positional parameters as input and concatenates them with
-- an optional separator. The final separator (the "conjunction") can be
-- specified independently, enabling natural-language lists like
-- "foo, bar, baz and qux". The starting parameter can also be specified.  
local compressSparseArray = require('Module:TableTools').compressSparseArray
local p = {}  
function p._main(args)
local dataPlural = args.dataPlural
local separator = args.separator
-- Decode (convert to Unicode) HTML escape sequences, such as "&#32;" for space.
and mw.text.decode(args.separator) or ''
local conjunction = args.conjunction and mw.text.decode(args.conjunction) or separator
-- Discard values before the starting parameter.
local start = tonumber(args.start)
if start then
for i = 1, start - 1 do args[i] = nil end
end
-- Discard named parameters.
local values = compressSparseArray(args)
local result = mw.text.listToText(values, separator, conjunction)
if dataPlural and #values > 0 and (#separator > 0 or #conjunction > 0) then
-- flag to Module:Detect singular whether this is a list with >1 element
result = result..'<span data-plural="'..(#values > 1 and '1' or '0')..'"></span>'
end
return result
end  
local function makeInvokeFunction(separator, conjunction, first)
return function
local args = require('Module:Arguments').getArgs
args.separator = separator or args.separator
args.conjunction = conjunction or args.conjunction
args.first = first or args.first
return p._main(args)
end
end  
p.main = makeInvokeFunction
p.br = makeInvokeFunction('
')
p.comma = makeInvokeFunction(mw.message.new('comma-separator'):plain)  
return p
# யங் இந்தியா

**யங்இந்தியா** (ஆங்கிலம்-***Young India***) என்பது, இந்தியாவில் இருந்து வெளியான, ஆங்கில வார இதழ் / வார ஏடு ஆகும். இதனை காந்தி, 1919 ஆண்டு முதல் 1932 ஆம் ஆண்டு வரை வெளியிட்டார்.  
காந்தி தனது அறப் போராட்டம் குறித்தக் கொள்கைகளை, இவ்வேட்டில் விளக்கிக் கட்டுரைகளை எழுதினார். அதன்வழியே இந்தியாவுக்கு விடுதலைக் கிடைக்கப் பாடுபட்டார்.
# யங் இந்தியா

## இதழாசிரியப் பணி

சத்தியாகிரக ஆதரவாளரான, "பாம்பே கிரானிக்கிள்*(*Bombay Chronicle*) பத்திரிகையின் ஆசிரியர் ஹார்னிமேன் நாடுகடத்தப்பட்ட போது, அப்பத்திரிகை சார்பில் வெளியான "யங்இந்தியா* பத்திரிகைக்கும் காந்தி ஆசிரியரானார். நவஜீவன் (குஜராத்தி), ஹரிஜன் (ஆங்கிலம்), அரிஜன் சேவக் (இந்தி) மற்றும் அரிஜன் பந்து (குஜராத்தி) ஆகிய இதழ்களின் ஆசிரியர் பொறுப்புகளையும் ஏற்றுக் கொண்டார்.  
காந்தியடிகள் சிறைசென்ற நேரங்களிலெல்லாம் அவரது 'யங்இந்தியா' இதழுக்கு ஆசிரியர் பொறுப்பேற்றவர்கள் இராஜாஜி, மதுரை ஜார்ஜ் ஜோசப் , ஜே.சி.குமரப்பா போன்றவர்கள் ஆவர். ஜே.சி.குமரப்பா காந்தியின் 'ஹரிஜன்' இதழுக்கும் ஆசிரியராய் இருந்துள்ளார்.
# யங் இந்தியா

## எழுத்தாக்கம்

கிராமப்புறங்களில் காணப்படும் தீண்டாமையையும், ஏழ்மையையும் ஒழிக்க, காந்தி அவ்விதழ்களைக் கருவியாகப் பயன்படுத்திக் கொண்டார். தன்னுடையக் கோட்பாடுகளின் அடிப்படையிலேயே, தனது இதழ்களை நடத்துவதாக அவர் தெரிவித்தார். காந்தியின் எழுத்துக்கள் அவதூறாகவும் வெறுப்பை உமிழ்வதாகவும் இருக்கின்றன என்றும் கூறினார்கள்.  
என காந்தி கூறினார். மேலும், இந்துக்களோ, இசுலாமியர்களோ, குசராத்திகளோ தமிழர்களோ அல்லது வங்கத்தினரோ அவர்களுக்கு இடையில் உள்ள வேறுபாடுகள் களையப்பட வேண்டும் என்றார்.
# யங் இந்தியா

## கட்டுப்பாடு

ஆட்சியாளர்களுக்கு எதிராக எழுதினாலும், அதற்காக அப்பத்திரிகை ஆசிரியர் மன்னிப்புக் கேட்க வேண்டியது இல்லை. அவ்வாறு மன்னிப்புக் கேட்பதைவிட பத்திரிகையை மூடிவிடுவது சிறந்தது என்ற கருத்தைக் கொண்டிருந்தார். பத்திரிகை சட்டம் (1910), தொடர்பாக கேட்டபோது,  
என்றார்.  
அச்சு இயந்திரங்கள் மீது கட்டுப்பாடுகள் விதிக்கப்பட்ட போது, கையால் எழுதிக்கூட, இதழ்களை வெளியிட்டுக் கொள்ள முடியும் என்றார். ஒரே நேரத்தில் 50 பேருக்கு ஒரு செய்தியை எழுதச் சொல்லி, அவர்கள் அதை கைநகெலடுத்து எடுத்து, பல மடங்காக்கி, மற்றவருக்கு அளித்துப் பரவச் செய்யும் முறையை தெளிவாக விளக்கினார்.
# கூம்பலகன்

**கூம்பலகன்** அல்லது **சாதா கூம்பலகுச் சில்லை** (common rosefinch) என்பது ஆசியாவிலும், ஐரோப்பாவிலும் வாழக்கூடிய ஒரு பறவையாகும். பொதுவாக இப்பறவை மழைக் காலத்தில் இந்தியாவுக்கு வலசை வரக்கூடியது. சிறு கூட்டமாக திரியக்கூடியது.
# கூம்பலகன்

## பெயர்கள்

தமிழில் :**கூம்பலகன்**  
ஆங்கிலப்பெயர் :**Common Rosefinch **  
அறிவியல் பெயர் :***Carpodacus erythrinus***
# கூம்பலகன்

## விளக்கம்

15 செ.மீ. அளவு உடைய, இப்பறவைகளில் ஆண்பறவை அழகான ரோசா நிறத்தில் தலை, நெஞ்சு, முதுகு, தோள் ஆகியவை கொண்டிருக்கும். பெண்பறவை பசுமை கலந்த தவிட்டு நிறம் கொண்டது. இரு பாலினத்திற்கும் அலகு ஒன்று போல இருக்கும். வால் பிளவு பட்டிருக்கும்.
# கூம்பலகன்

## உணவு

பயிர்களின் தானியங்களை கொத்தித் தின்னும். அரசு, ஆல், உன்னி போன்றவற்றின் பழங்களையும் முள் முருங்கை போன்ற சில பூக்களின் தேனையும் உண்ணும்.டிவீஇ. டிவீஇ டிவீஇயு என்றோ டி.டி.யூ எனவோ குரல் கொடுக்கும்.
# பிஷர்மேன்ஸ் கோவ்

தாஜ் ஹோட்டல்களின் ஒரு ஹோட்டலான தாஜ்-**பிஷர்மேன்ஸ் கோவ்** பொதுவாக ‘பிஷர்மேன்ஸ் கோவ்’ என்று அழைக்கப்படுகிறது. இதன் பொருள் மீனவர்களின் குகை என்பதாகும். இந்த ஹோட்டல், இந்தியாவிலுள்ள சென்னையின் வங்காள விரிகுடா கடற்கரையில் அமைந்துள்ள ஹோட்டல் என்பதால் அவ்வாறு பொருள்படும்படி பெயர் வைக்கப்பட்டுள்ளது. இது விலையுயர்ந்த ரிசோர்ட் வகையினைச் சேர்ந்தது. இந்த ஹோட்டல், இந்திய அரசாங்கத்தின் சுற்றுலாத் துறையினரால் ஐந்து நட்சத்திர மதிப்பு கொண்ட ஹோட்டல் என்று ஹோட்டல்களின் வகையில் பிரித்துள்ளது. இது தாஜ் ஹோட்டல்களின் குழுமத்தின் ஒரு பகுதியாகும், கோவெலாங்க் கடற்கரை ஹோட்டல்கள் என்ற நிறுவனம் இந்த ஹோட்டலின் உரிமையாளர் ஆவர். 18 ஆம் நூற்றாண்டில் டச்சுக்காரர்களின் கோட்டையாக இருந்த பொருட்களினால் இந்த ஹோட்டல் கட்டப்பட்டுள்ளது.
# பிஷர்மேன்ஸ் கோவ்

## வரலாறு

18 ஆம் நூற்றாண்டில் டச்சுக்காரர்கள் தென்னிந்திய கடற்கரைப் பகுதியில் அழகான கோட்டையினைக் கட்டினர். இருப்பினும் அவை ஆற்காடு நவாப்பினால் தாக்கப்பட்டு கைப்பற்றப்பட்டது. பின்னர் அவர்களிடமிருந்து பிரஞ்சுக்காரர்கள் இந்த கோட்டையினைக் கைப்பற்றினர். பிரித்தானிய அரசு பிரஞ்சுக்காரர்களைத் தோற்கடித்து இந்தக் கோட்டையினைக் கைப்பற்றியது. இதனால் இந்தக் கோட்டை தொடர்ந்து விடுதலை பெறாமல், யாராவது ஒருவரின் கையில் மாட்டிக்கொண்டே இருந்தது. பின்னர் பிஷர்மேன்ஸ் கோவ் எனும் ஹோட்டல் இந்தக் கோட்டையின் பாகங்களில் இருந்து கட்டப்பட்டது. இது 1974 இல் திறக்கப்பட்டது.1996 ஆம் ஆண்டில் இந்திய ஹோட்டல்களின் நிறுவனம், கோவெலாங்க் கடற்கரை ஹோட்டலுடன் தொழில்நுட்ப ஒப்பந்தம் ஒன்றினைச் செய்து, இந்த ஹோட்டலை நடத்தும்படி கூறியது.
செப்டம்பர் 2010 இல், ஹோட்டலின் பெயர் தாஜ்’ன் விவாண்டா – ‘பிஷர்மேன்ஸ் கோவ்’ என்று பெயர் மாற்றம் செய்யப்பட்டது.
# பிஷர்மேன்ஸ் கோவ்

## இருப்பிடம்

தாஜ்’ன் விவாண்டா – பிஷர்மேன்ஸ் கோவ், சென்னை எனும் இந்த ஹோட்டல் காஞ்சிபுரம் மாவட்டத்தின் கோவெலாங்க் கடற்கரையில் அமைந்துள்ளது. புலி குகை, தக்ஷின சித்ரா கிராமம், எம் ஜி எம் டிஸ்ஸி வேர்ல்ட் மற்றும் மாயாஜால் விளையாட்டு கட்டிடம் போன்றவை ஹோட்டலுக்கு அருகில் உள்ள இடங்கள் ஆகும். இந்த ஹோட்டல் சென்னை நகரத்திலிருந்து சுமார் 32 கிலோமீட்டர் வெளியே உள்ளது.
# பிஷர்மேன்ஸ் கோவ்

## அறைகள்

இந்த ஹோட்டல் இரண்டு அடுக்குகளைக் கொண்டது. இதில் 152 விருந்தினர் அறைகளும், மூன்று உணவகங்களும் அடங்கும். வாகனங்கள் நிறுத்துவதற்கான வசதிகளும் இங்கு அளிக்கப்படுகின்றன.
# பிஷர்மேன்ஸ் கோவ்

## ஹோட்டல்

ஹோட்டல் அமைந்துள்ள பகுதி சுமார் 48 ஏக்கர் பரப்பளவு மற்றும் கேசுவரினா எனும் மரங்களைக் கொண்ட பகுதியாகும். இதன் மற்ற விவரங்கள் பின்வருமாறு:  
- பார் உடன் கூடிய 10,000 சதுர அடி (9 சதுர மீட்டர்) கொண்ட நீச்சல் குளம் மற்றும் குழந்தைகளுக்கான நீச்சல் குளம்
- எண்ணெய் உடற்பிடிப்பு மற்றும் குளிர்ந்த குளியலுடன் கூடிய உடல் கட்டுக்கோப்பு மையம்
- ‘கேசுவரினா’ என்று பெயரிடப்பட்ட தூண்கள் இல்லாத 4000 சதுர அடி பரப்பளவு கொண்ட அறை.  
- வணிக மையம்
- 3000 சதுர அடி கொன்ட முதன்மை விருந்தினர் அறை
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### உணவு மற்றும் குடிபானங்கள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### வணிகச் சேவைகள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### மறு உருவாக்கம்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### பயணச் சேவைகள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### தனிப்பட்ட சேவைகள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### இதர வசதிகள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### ஹோட்டல் வசதிகள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# பிஷர்மேன்ஸ் கோவ்

## தாஜ்’ன் விவாண்டா பிஷர்மேன்ஸ் கோவ் - வசதிகள்

### அடிப்படை அறை வசதிகள்

குளிரூட்டப்பட்ட அறை, மாற்றுத் திறனாளிகளுக்கான தனி வசதிகள், புகைப்பிடிக்கக் கூடாத அறைகள், கதவு திறந்துவிடுபவர், அறைச் சேவை, கட்டணத்துடன் கூடிய கம்பியில்லா இணையச் சேவை மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# ஷிவ் நிவாஸ் பேலஸ்

**சிவ நிவாஸ் பேலஸ்** என்பது முற்கால ராஜஸ்தான் மாநிலத்தின் உதய்ப்பூரினை ஆண்ட மகாராஜாவின் இருப்பிடம் ஆகும். இது பிச்சோழா எனும் ஏரியின் கரையில் அமைந்துள்ளது .
# ஷிவ் நிவாஸ் பேலஸ்

## விருந்தினர் அறை

இந்த விருந்தினர் அறை நகர அரண்மனைக்கான கட்டிடத்திற்கு தென்பகுதியில் அமைந்துள்ளது. இந்த அறையின் வேலைப்பாடுகள் மகாராஜா சஜ்ஜன் ஷாம்பு சிங்க் (1874 - 1884) என்பவரால் தொடங்கப்பட்டு, அவருக்கு அடுத்த மகாராஜாவான ஃபாடேஹ் சிங்க் என்பவரால் கட்டிமுடிக்கப்பட்டது. இது இருபதாம் நூற்றாண்டின் ஆரம்பத்தில் கட்டப்பட்டது.  
அந்த காலகட்டத்தில் முக்கிய பிரமுகர்களாக இருந்தவர்கள், பிரபலங்கள் இங்கு தங்கினர். இதில் முக்கியமாக லண்டனின் ஐந்தாம் ஜார்ஜ் ஒருவர் ஆவார். இவர் 1905 ஆம் ஆண்டில் இங்கு தங்கினார். எட்வார்ட் எனும் வேல்ஸின் இளவரசர் இங்கு தங்கியுள்ளார்.  
இதன் பின்னர் 1955 ஆம் ஆண்டு காலகட்டத்தில் அரியணையேறிய பாக்வாத் சிங்க் உயர்தர குடும்பங்களுக்கு தங்குவதற்கு இடமளிப்பதில் சற்று பொருளாதார ரீதியான சிக்கல்களை மேற்கொண்டார். இதனால் அவ்விடத்தினை வருமானம் ஈட்டும் பகுதியாக மாற்ற முற்பட்டார். அதன் விளைவாக அவ்விடத்தினை ஷிவ் நிவாஸ் மற்றும் சிறிய ஃபாடேஹ் பிரகாஷ் பேலஸ் என்று மதிப்புமிக்க விலையுயர்ந்த ஹோட்டலாக மாற்றினார். அடுத்த நான்கு ஆண்டுகள் கழித்து இவ்விடம், ஷிவ் நிவாஸ் பேலஸ் என்ற பெயருடன் 1982 இல் திறக்கப்பட்டது.
# ஷிவ் நிவாஸ் பேலஸ்

## ஹோட்டல் அறைகள்

ஹோட்டல் மூன்று பிரிவாக பிரிக்கப்பட்டு ஒரு அரைவட்ட வடிவ உட்புற முற்றமாக அமைந்து, அதன் மையத்தில் பளிங்கினால் ஆன நீச்சல் குளம் அமைந்துள்ளது. மாடிப்புற அறைகள் மற்றும் பால்கனி சார்ந்த அறைகள் மூலம் தெற்குப் பகுதியில் அமைந்து தோட்டம் மற்றும் பிச்சோழா ஏரியின் அழகினைக் காண இயலும், அத்துடன் மேற்குப் பகுதியில் ஜாஹ் மந்திர் மற்றும் லேக் பேலஸ் ஆகியவற்றின் அழகினையும் ரசிக்கலாம். இந்த ஹோட்டல் பழங்கால ராஜ்புட் கட்டிடக்கலையினைச் சேர்ந்தது. இந்த ஹோட்டலைக் கட்டுவதற்கு முன்பு காஜா உஸ்டஹ் மற்றும் குந்தன் லால் என்பவர்கள் மகாராஜாவினால் இங்கிலாந்திற்கு அனுப்பிவைக்கப்பட்டனர். அங்கு, அவர்கள் கண்ணாடி மொசைக் வடிவமைப்பு மற்றும் ஃபெரெஸ்கோ வண்ணம் தீட்டுதலை கற்றுவந்து அதனை ஹோட்டலின் வடிவமைப்பில் பயன்படுத்தினர்.  
முதலில் கட்டும்போது ஹோட்டலில் 9 சூட்கள் இருந்தன. அவையனைத்தும் கீழ்ப்புற அடுக்கில் இருந்தன. பின்னர் புதுப்பிக்கும்போது இரண்டாவது அடுக்கில் 8 கட்டிடங்கள் புதிதாக இணைக்கப்பட்டன. இதன் மூலம் 36 விருந்தினர் அறைகள் புதிதாக உருவானது.
# ஷிவ் நிவாஸ் பேலஸ்

## இருப்பிடம்

சிட்டி பேலஸ் காம்ப்ளக்ஸ் எனும் பகுதியில் மிக உயர்ந்த கட்டிடமாக ஷிவ் நிவாஸ் பேலஸ் காட்சியளிக்கிறது. இதற்கு அருகே பிச்சோழா ஏரி சுமார் 600 மீட்டர் தொலைவிலும், ஃபாடேஹ் சாகர் ஏரி சுமார் 4 கிலோ மீட்டர் தொலைவிலும், ஜாக் மந்திர் சுமார் ஒரு கிலோ மீட்டர் தொலைவிலும், மான்சூன் பேலஸ் சுமார் 8 கிலோ மீட்டர் தொலைவிலும், ஜக்திஷ் கோவில் சுமார் 600 மீட்டர் தொலைவிலும், சாஹேய்லியான் கி பாரி சுமார் 4 கிலோ மீட்டர் தொலைவிலும் மற்றும் அரசு அருங்காட்சியகம் சுமார் 100 மீட்டர் தொலைவிலும், குலாப் பாஹ் மற்றும் விலங்கியல் பூங்கா சுமார் 1 கிலோ மீட்டர் தொலைவிலும் அமைந்துள்ளது.
# ஷிவ் நிவாஸ் பேலஸ்

## போக்குவரத்து வசதிகள்

ஷிவ் நிவாஸ் பேலஸில் இருந்து அருகில் அமைந்துள்ள போக்குவரத்து வசதிகள் பின்வருமாறு:
மகாராஜா பிரதாப் விமான நிலையம் – 28 கிலோ மீட்டர் (தோராயமாக)
ராணா பிரதாப் நாகர் ரயில் நிலையம் – 7 கிலோ மீட்டர் (தோராயமாக)
நகர ரயில் நிலையம் – 2 கிலோ மீட்டர் (தோராயமாக)
மாநில போக்குவரத்து பேருந்து நிலையம் – 3 கிலோ மீட்டர் (தோராயமாக)
# ஷிவ் நிவாஸ் பேலஸ்

## ஷிவ் நிவாஸ் பேலஸ் வசதிகள்

### உணவு மற்றும் குடிபானங்கள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் அறைச் சேவை போன்றவை இங்கு அளிக்கப்படும் வசதிகள் ஆகும்.
# ஷிவ் நிவாஸ் பேலஸ்

## ஷிவ் நிவாஸ் பேலஸ் வசதிகள்

### வணிகச் சேவைகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் அறைச் சேவை போன்றவை இங்கு அளிக்கப்படும் வசதிகள் ஆகும்.
# ஷிவ் நிவாஸ் பேலஸ்

## ஷிவ் நிவாஸ் பேலஸ் வசதிகள்

### இதர வசதிகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் அறைச் சேவை போன்றவை இங்கு அளிக்கப்படும் வசதிகள் ஆகும்.
# ஷிவ் நிவாஸ் பேலஸ்

## ஷிவ் நிவாஸ் பேலஸ் வசதிகள்

### மறு உருவாக்கம்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் அறைச் சேவை போன்றவை இங்கு அளிக்கப்படும் வசதிகள் ஆகும்.
# ஷிவ் நிவாஸ் பேலஸ்

## ஷிவ் நிவாஸ் பேலஸ் வசதிகள்

### பயணச் சேவைகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் அறைச் சேவை போன்றவை இங்கு அளிக்கப்படும் வசதிகள் ஆகும்.
# ஷிவ் நிவாஸ் பேலஸ்

## ஷிவ் நிவாஸ் பேலஸ் வசதிகள்

### தனிப்பட்ட சேவைகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் அறைச் சேவை போன்றவை இங்கு அளிக்கப்படும் வசதிகள் ஆகும்.